CELEX: 32020D0564
Language: mt
Date: 2020-04-23 00:00:00
Title: Deċiżjoni tal-Kunsill (PESK) 2020/564 tat-23 ta’ April 2020 li temenda d-Deċiżjoni (PESK) 2018/298 dwar l-appoġġ tal-Unjoni għall-attivitajiet tal-Kummissjoni Preparatorja għall-Organizzazzjoni tat-Trattat dwar il-Projbizzjoni Totali ta’ Provi Nukleari (CTBTO) sabiex issaħħaħ il-kapaċitajiet tagħha ta’ monitoraġġ u ta’ verifika u fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta’ Qerda Massiva

24.4.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 130/27
               
            
         DEĊIŻJONI TAL-KUNSILL (PESK) 2020/564
         tat-23 ta’ April 2020
         li temenda d-Deċiżjoni (PESK) 2018/298 dwar l-appoġġ tal-Unjoni għall-attivitajiet tal-Kummissjoni Preparatorja għall-Organizzazzjoni tat-Trattat dwar il-Projbizzjoni Totali ta’ Provi Nukleari (CTBTO) sabiex issaħħaħ il-kapaċitajiet tagħha ta’ monitoraġġ u ta’ verifika u fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta’ Qerda Massiva
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-26 ta’ Frar 2018, il-Kunsill adotta d-Deċiżjoni (PESK) 2018/298 (1).
                  
               
                     (2)
                  
                  
                     It-tieni paragrafu tal-Artikolu 5 tad-Deċiżjoni (PESK) 2018/298 jipprevedi perijodu ta’ implimentazzjoni ta’ 24 xahar mid-data tal-konklużjoni tal-ftehim ta’ finanzjament imsemmi fl-Artikolu 3(3) ta’ dik id-Deċiżjoni, għall-attivitajiet imsemmija fl-Artikolu 1 tagħha.
                  
               
                     (3)
                  
                  
                     Il-ftehim ta’ finanzjament mal-Kummissjoni Preparatorja tal-Organizzazzjoni tat-Trattat dwar il-Projbizzjoni Totali ta’ Provi Nukleari (CTBTO) ġie ffirmat fit-28 ta’ April 2018 u għalhekk għandu jiskadi fis-27 ta’ April 2020.
                  
               
                     (4)
                  
                  
                     Fid-19 ta’ Marzu 2020, Dr Lassina ZERBO, is-Segretarju Eżekuttiv tal-Kummissjoni Preparatorja tas-CTBTO talab estensjoni, sat-30 ta’ Novembru 2020, tal-perijodu ta’ implimentazzjoni previst fid-Deċiżjoni (PESK) 2018/298, minħabba l-kriżi dinjija li feġġet tal-COVID-19 u s-sospensjoni temporanja marbuta magħha tal-attivitajiet mhux kruċjali tas-CTBTO.
                  
               
                     (5)
                  
                  
                     Għaldaqstant, jenħtieġ li d-Deċiżjoni (PESK) 2018/298 tiġi emendata.
                  
               
                     (6)
                  
                  
                     L-estensjoni tal-attivitajiet imsemmija fl-Artikolu 1 tad-Deċiżjoni (PESK) 2018/298 sat-30 ta’ Novembru 2020 ma taffettwax ir-riżorsi,
                  
               ADOTTA DIN ID-DEĊIŻJONI:
         
            Artikolu 1
            It-tieni paragrafu tal-Artikolu 5 tad-Deċiżjoni (PESK) 2018/298 huwa sostitwit b’dan li ġej:
            “Din id-Deċiżjoni għandha tiskadi fit-30 ta’ Novembru 2020.”.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-23 ta’ April 2020.
            
               
                  Għall-Kunsill
               
               
                  Il-President
               
               G. GRLIĆ RADMAN
            
         
         
            (1)  Id-Deċiżjoni tal-Kunsill (PESK) 2018/298 tas-26 ta’ Frar 2018 dwar l-appoġġ tal-Unjoni għall-attivitajiet tal-Kummissjoni Preparatorja għall-Organizzazzjoni tat-Trattat dwar il-Projbizzjoni Totali ta’ Provi Nukleari (CTBTO) sabiex issaħħaħ il-kapaċitajiet tagħha ta’ monitoraġġ u ta’ verifika u fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta’ Qerda Massiva (ĠU L 56, 28.2.2018, p. 34).